Azat Umumxalq sotsial-demokratik partiya
Umumxalq sotsial-demokratik partiya (USDP) — Qozogʻistondagi sotsial-demokratik siyosiy partiya. Taʼsischisi — Jarmaxan Tuyaqbay va hozirgi raisi — Asxat Rahimjonov. Partiya 2006-yil 10-sentabrda tashkil etilgan va 2007-yil 25-yanvarda roʻyxatga olingan. Aʼzolar soni 140 000 kishi. Barcha viloyatlarda, Ostona va Olmaota shaharlarida partiyaning boʻlimlari bor. Umumxalq sotsial-demokratik partiya oʻzining oldiga demokratik, huquqiy, ijtimoiy davlat, innovatsiyon iqtisodiyot qurish, yangi gumanitar siyosatni amalga oshirish vazifalarini qoʻyadi. Partiya jahon sotsial-demokratik harakati qadriyatlarini, Erkinlik, Adolat va Hamkorlik tamoyillarini Qozogʻiston hayotga tatbiq etish borasida izchil ish olib bormoqda. 2007-yili parlament saylovlarida partiya 4,54 foiz ovoz olib, parlamentga kirmagan. 2009-yili 24-oktabr „Azat“ QDP va JSDP Birlashtiruvchi qurultoyda „Azat“ Umumxalq sotsial-demokratik partiyaga birlashdi. Yangilangan Nizom tufayli partiyani boshqarish ikki nafar hamraisga topshirildi. Qurultoy delegatlarining yakdil ovozi bilan Jarmaxon Tuyoqboy va Bolat Abilov saylandi. Amirjan Qosanov partiya Bosh kotibi etib saylandi.